**E-TUND – KOHTUME ÜHISES VIRTUAALSES KLASSIRUUMIS**



**TUNNIKAVA #470**

| **Tunni teema:** | **Mis saab meie nutividinatest?** |
| --- | --- |
| **Külalisõpetaja:** | **Argo Alaniit**, ettevõtte GreenDice asutaja ja tegevjuht |
| **Õpilased:** | 4.-6. klass |
| **Tunni õpieesmärk:** | Õpilane teab, mis on elektroonikajäätmed ja kuidas ise vähem elektroonikajäätmeid tekitada. |
| **Seos RÕK-iga:** | digipädevused |
|  **45-minutilise tunni ülesehitus:** **5 min 15 + 5 min 20 min**ettevalmistus ja häälestus ülekanne + küsimused külalisõpetajale õpilaste iseseisev töö klassis  |
| **Tunni teema taust:** | Elektroonikajäätmed on maailmas kõige kiiremini kasvav jäätmete valdkond. Tekitame igal aastal rohkem kui 50 miljonit tonni e-prügi. Mastaabi mõistmiseks saab tuua paralleeli, kus üks inimene kaalub 100 kg, sel juhul “viskame ära” ligikaudu 500 miljoni inimesega võrdse koguse elektroonikaseadmeid. Kahjuks sellest kogusest vaid 17% õnnestub korrektselt kokku koguda ja enam-vähem nõuetekohaselt utiliseerida. Sellest tulenevalt arvab WHO, et paljud seadmed põletatakse lageda taeva all ning töölisteks on tihti lapsed ja naised, kes vajavad igapäevaeluks raha, kuid rikuvad oma tervise. E-tunnis on külas ettevõtte GreenDice asutaja ja tegevjuht Argo Alaniit, kes räägib, kuidas olla teadlikum, parem ja targem tarbija, et vältida e-jäätmete teket. |
| **Häälestus:** | Pane kirja, milliseid elektroonikaseadmeid leidub sinu kodus. |
| **Õpilaste iseseisev****töö:** | vt töölehte allpool |
| **Võimalikud lisamaterjalid:**  | Video inimese suhtest loodusega - <https://www.youtube.com/watch?v=WfGMYdalClU>WHO: Electronic waste (e-waste) - [https://www.who.int/news-room/fact-sheets/detail/electronic-waste-(e-waste)](https://www.who.int/news-room/fact-sheets/detail/electronic-waste-%28e-waste%29) |



**Tööleht “Mis saab meie nutividinatest?”**

Elektroonikajäätmed on maailmas kõige kiiremini kasvav jäätmete valdkond. Tekitame igal aastal rohkem kui 50 miljonit tonni e-prügi. Kahjuks sellest kogusest vaid 17% õnnestub korrektselt kokku koguda ja enam-vähem nõuetekohaselt ümber töötada. E-tunnis on külas ettevõtte GreenDice asutaja ja tegevjuht Argo Alaniit, kes räägib, kuidas olla teadlikum, parem ja targem tarbija, et vältida e-jäätmete teket.

**Kasuta töölehte nii:** 

* enne otseülekannet häälesta end teema lainele;
* otseülekande ajal küsi esinejalt küsimusi;
* pärast otseülekannet lahenda ülesanded.

**ENNE OTSEÜLEKANDE VAATAMIST**

Pane kirja, milliseid elektroonikaseadmeid leidub sinu kodus.



**OTSEÜLEKANDE AJAL KÜSI KÜSIMUSI**

Et saada vastuseid enda jaoks olulistele küsimustele, saad otseülekande ajal esinejale küsimusi esitada. Selleks ütle oma küsimus õpetajale, kes selle esinejale edastab. Seejärel lahenda ülesanded.

**OTSEÜLEKANDE JÄREL LAHENDA ÜLESANDED**

1. Kuidas saaksid sinu pereliikmed (nt vanemad, õed-vennad, vanavanemad), sõbrad või sina ise oma elektroonikaseadmeid paremini hoida? Milliseid soovitusi annaksid?

| **Soovitused pereliikmetele** | **Soovitused sõpradele** | **Soovitused endale** |
| --- | --- | --- |
|  |  |  |

2. Kujuta ette, et räägid koolist puudunud klassikaaslasele, et vaatasite e-tundi, mis rääkis sellest, kuidas vähem e-jäätmeid tekitada, aga klassikaaslane ütleb, et tema meelest ei ole elektroonikajäätmed üldse mingi probleem. Kirjuta sõbrale sõnum, kus väidad tunnist saadud teadmiste toel vastupidist.

